CELEX: 62008CN0303
Language: fi
Date: 2008-07-08 00:00:00
Title: Asia C-303/08: Ennakkoratkaisupyyntö, jonka Bundesverwaltungsgericht (Saksa) on esittänyt 8.7.2008 — Metin Bozkurt v. Land Baden-Württemberg

27.9.2008   
            
            
               FI
            
            
               Euroopan unionin virallinen lehti
            
            
               C 247/6
            
         Ennakkoratkaisupyyntö, jonka Bundesverwaltungsgericht (Saksa) on esittänyt 8.7.2008 — Metin Bozkurt v. Land Baden-Württemberg
   (Asia C-303/08)
   (2008/C 247/09)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesverwaltungsgericht
   Pääasian asianosaiset
   
      Kantaja: Metin Bozkurt
   
      Vastaaja: Land Baden-Württemberg
   
      Muu osapuoli: Vertreter des Bundesinteresses beim Bundesverwaltungsgericht
   Ennakkoratkaisukysymykset
   
               1)
            
            
               Säilyykö jäsenvaltion laillisilla työmarkkinoilla työskentelevän turkkilaisen työntekijän aviopuolison perheenjäsenenä saama ETY-Turkki-assosiaationeuvoston päätöksen N:o 1/80 (ARB 1/80) 7 artiklan 1 kohdan toisen luetelmakohdan mukainen työskentely- ja oleskeluoikeus myös avioeron jälkeen?
               Jos ensimmäiseen kysymykseen vastataan myöntävästi:
            
         
               2)
            
            
               Onko ETY-Turkki-assosiaationeuvoston päätöksen N:o 1/80 (ARB 1/80) 7 artiklan 1 kohdan toisesta luetelmakohdasta johdettuun ja entisen aviovaimon välityksellä saatuun oleskelulupaan vedottu väärin perustein, kun Turkin kansalainen on kyseisen oikeudellisen aseman saatuaan raiskannut entisen aviovaimonsa ja vahingoittanut tätä ja kun hänet on tuomittu kyseisestä teosta kahden vuoden vankeusrangaistukseen?